Cementiri de Collserola

El Cementiri de Collserola o Cementiri del Nord és el més modern i extens dels cementiris de Barcelona, tot i estar ubicat entre els municipis de Montcada i Reixac i Cerdanyola del Vallès. Es va plantejar al final dels anys seixanta, quan el Cementiri de Montjuïc estava arribant als seus límits d'ocupació i esgotant-se la capacitat d'amplicació. Aleshores, el terme municipal de Barcelona ja no disposava d'espai per a construir un gran cementiri i es va decidir d'edificar-lo a la serra de Collserola. Fou inaugurat el 27 de juny de 1972. Descripció Ocupa 170 hectàrees al bell mig dels boscos de la serralada. La seva ubicació fa que el cementiri sigui molt obert, amb poca densitat (86.098 sepultures, però amb possibilitats d'ampliació) i àmplies zones verdes, boscos i jardins entre els enterraments. El cementiri s'ordena ortogonalment, amb 18 agrupacions de blocs de nínxols de cinc pisos, en illes de tres o quatre blocs i tombes a terra, però sense panteons ni construccions diferenciades ni ostentoses. La decoració és funcional i senzilla. La seva ubicació fa que només s'hi pugui accedir amb vehicle privat o autobús. A més, compta amb recintes per a enterraments jueus i musulmans, i disposa de serveis de crematori i tanatori. Enterrats famosos Entre les personalitats públiques que hi ha enterrades al cementiri de Collserola es troben (per ordre cronològic de mort): Lluís Garcia i Oliver (Manises, València, 1907 - Barcelona, 1977), pintor Carles Buïgas i Sans (Barcelona, 1898 - Cerdanyola del Vallès, 1979), arquitecte, enginyer i luminotècnic Osvaldo Lamborghini (Buenos Aires, 1940 - Barcelona, 1985), escriptor i artista (columbari) Carme Carbonell i Nonell (Barcelona 1900 - 1988), actriu Albert Pérez i Baró (Barcelona 1902 - 1989), escriptor i sindicalista Xavier Benguerel i Llobet (Barcelona, 1905-1990), novel·lista i traductor Maria Aurèlia Capmany i Farnés (Barcelona, 1918 - 1991), escriptora i feminista (Columbari, agrupació 1a, núm. 875, pis 2n) Lluís Casassas i Simó (Sabadell, 1922 - Barcelona, 1992), geògraf Alberto Cardín (Villamayor 1948 - Barcelona 1992), antropòleg i escriptor asturià Juan Basilio Gómez (Jerez de la Frontera, 1896 - Barcelona, 1993), dibuixant, il·lustrador i editor, fundador de l'Editorial Leda Emilia Clement (Francesca Cañada Clement) (València, 1903 - Barcelona, 1993), actriu Santiago Colomer Lluesma (València, 1910 - Barcelona, 1993), violinista. Josep Escobar i Saliente (Barcelona, 1908 - 1994) historietista i ninotaire Nèstor Luján Fernández (Mataró, 1922 - Barcelona, 1995), periodista, gastrònom i escriptor (agrup. 9, nínxol especial 17690, pis 1r) Vicent Lluch i Tamarit (València, 1922 — Barcelona, 1995), director cinematogràfic Jaume Perich i Escala, Perich (Barcelona, 1941 – Mataró, 1995), humorista gràfic i escriptor Miquel Arimany i Coma (Barcelona, 1920 - 1996), escriptor i editor Francesc Català-Roca (Valls, 1922 - Barcelona, 1998), fotògraf Antonio Vargas (Melilla, 1938? - Barcelona, 1998), artista de music-hall Jep Nuix i Julivert (Barcelona 1955 - 1998), compositor i flautista Joan Pich Santasusana (Sant Andreu de Palomar, 1911 - Badalona, 1999), músic Emili Vendrell i Coutier (Barcelona, 1924 - 1999), cantant de música popular (incinerat) Trini Alonso (Santander, 1923 - Barcelona, 2000), actriu María Yáñez García, la Bella Dorita (Cuevas del Almanzora, Almeria 1901 - Barcelona, 2001), vedet Joan Grijalbo i Serres (Gandesa, Terra Alta, 1911 – Barcelona, 2002), editor Manuel Vázquez Montalbán (Barcelona, 1939 - Bangkok, 2003), escriptor i periodista Alejandro Ulloa (Madrid, 1910 - Barcelona, 2004), actor, doblador i director de teatre i cinema José Antonio de la Loma Hernández (Barcelona, 1924 - 2004), director i guionista de cinema Aureli Jordi Dotras (Barcelona, 1932 - 2004), músic publicitari, autor de la cançó del Cola-cao (agrup. 9, núm. 20612) Gustau Gili i Torra (Barcelona, 1935 - 2008), editor Albert Ràfols-Casamada (Barcelona, 1923 – 2009), poeta i pintor Pere Català i Roca (Valls, 1923 - Barcelona, 2009), fotògraf i historiador José María Nunes (Faro, Portugal, 1930 − Barcelona, 2010), cineasta i escriptor Sven Hassel (Frederiksborg, Dinamarca, 1917 - Barcelona, 2012), novel·lista danès Antoni Tàpies i Puig (Barcelona, 1923 – 2012), pintor, escultor i teòric de l'art Josep Guardiola Díaz de Rada (Barcelona, 1930 - 2012), cantant, saxofonista i violinista Joan Boix (Barcelona, 1947 - 2012), cantant folk José Luis Barcelona (Borja, 1932 - Barcelona, 2017) periodista, locutor de televisió. Jordi Carrió i Figuerola (Barcelona, 1949 - 2018), poeta i gestor cultural català. Madalena Iglésias (Lisboa, 1939-Barcelona, 2018), cantant i actriu portuguesa. Jordi Roch i Bosch (Barcelona, 1931 - 2025), metge i gestor musical català (agrup. 11, nínxol esp. 2) A més, entre els enterrats es troben 148 jueus dels segles xiv i xv, morts i enterrats a Tàrrega. L'any 2007, les restes trobades en el lloc de l'antiga necròpolis jueva de Tàrrega foren portades al recinte jueu de Collserola). Referències